

**"Астық нарығын реттеу, мақтаның қауіпсіздігі мен сапасы саласындағы тәуекел дәрежесін бағалау өлшемшарттарын және тексеру парақтарын бекіту туралы" Қазақстан Республикасы Ауыл шаруашылығы министрінің 2015 жылғы 25 желтоқсандағы № 15-3/1134 және Қазақстан Республикасы Ұлттық экономика министрінің 2015 жылғы 28 желтоқсандағы № 813 бірлескен бұйрығына өзгерістер енгізу туралы**

***Күшін жойған***

Қазақстан Республикасы Ауыл шаруашылығы министрінің 2016 жылғы 16 маусымдағы № 263 және Қазақстан Республикасы Ұлттық экономика министрінің 2016 жылғы 28 маусымдағы № 290 бірлескен бұйрығы. Қазақстан Республикасының Әділет министрлігінде 2016 жылы 15 шілдеде № 13932 болып тіркелді. Күші жойылды - Қазақстан Республикасы Ауыл шаруашылығы министрінің 2019 жылғы 10 шілдедегі № 259 және Қазақстан Республикасы Ұлттық экономика министрінің 2019 жылғы 12 шілдедегі № 63 бірлескен бұйрығымен.

      Ескерту. Күші жойылды – ҚР Ауыл шаруашылығы министрінің 10.07.2019 № 259 және ҚР Ұлттық экономика министрінің 12.07.2019 № 63 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бірлескен бұйрығымен.  
      РҚАО-ның ескертпесі!  
      Бұйрықтың қолданысқа енгізілу тәртібін 4-т.қараңыз

**БҰЙЫРАМЫЗ:**

      1. "Астық нарығын реттеу, мақтаның қауіпсіздігі мен сапасы саласындағы тәуекел дәрежесін бағалау өлшемшарттарын және тексеру парақтарын бекіту туралы" Қазақстан Республикасы Ауыл шаруашылығы министрінің 2015 жылғы 25 желтоқсандағы № 15-3/1134 және Қазақстан Республикасы Ұлттық экономика министрінің 2015 жылғы 28 желтоқсандағы № 813 бірлескен бұйрығына (Нормативтік құқықтық актілерді мемлекеттік тіркеу тізілімінде № 12654 болып тіркелген, 2016 жылғы 3 ақпанда "Әділет" ақпараттық-құқықтық жүйесінде жарияланған) мынадай өзгерістер енгізілсін:

      көрсетілген бірлескен бұйрықпен бекітілген Астық нарығын реттеу саласындағы тәуекел дәрежелерін бағалау өлшемшарттарында:

      2-тармақта:

      4) тармақша мынадай редакцияда жазылсын:

      "4) өрескел бұзушылық – "Әкімшілік құқық бұзушылық туралы" 2014 жылғы 5 шілдедегі Қазақстан Республикасының кодексінде көзделген әкімшілік жауапкершілікке әкеліп соқтыратын Қазақстан Республикасының астық нарығын реттеу саласындағы талаптарды астықтың сандық-сапалық сақталуының нашарлауына, оның ішінде астықтың жоғалуы мен бүліну, астықты сақтау шарттарын сақтамау, астық қабылдау кәсіпорындарының, оларға берілген (шығарылған) астық қолхаты бойынша міндеттемелерді орындамауы, бақылау субъектілеріне астық нарығындағы қатысушылардан расталған шағымдар мен өтініштердің болуы, сондай-ақ астықты экспортқа астық сапасының тиісті паспортынсыз жіберу фактілеріне алып келетін бұзушылықтар бөлігінде бұзу;";

      7) тармақша мынадай редакцияда жазылсын:

      "7) тексерілетін субъектілер – астықты өндіруге, сақтауға, тасымалдауға, қайта өңдеуге және өткізуге байланысты қызметті жүзеге асыратын заңды тұлғалар (астық қабылдаушы кәсіпорындар, аккредиттелген зертханалар), сондай-ақ астық қабылдау кәсіпорындары қызметіне бақылауды жүзеге асыратын жергілікті атқарушы органдар.";

      7-тармақ мынадай редакцияда жазылсын:

      "7. Тәуекелдің жоғары дәрежесіне жатқызылмағандарға астық сапасын сараптау жөніндегі аккредиттелген зертханалар, астық қабылдау кәсіпорындары қызметіне бақылауды жүзеге асыратын жергілікті атқарушы органдар жатады.";

      10-тармақтың екінші бөлігінің 2) тармақшасы мынадай редакцияда жазылсын:

      "2) бақылау субъектілері астық қолхаттарын ұстаушылардың мемлекеттік электрондық тізіліміне ұсынатын есептілік пен мәліметтерді мониторингілеу нәтижелері;";

      көрсетілген өлшемшарттарға қосымша осы бірлескен бұйрыққа 1-қосымшаға сәйкес жаңа редакцияда жазылсын;

      көрсетілген бірлескен бұйрыққа 3-қосымша осы бірлескен бұйрыққа 2-қосымшаға сәйкес жаңа редакцияда жазылсын.

      2. Қазақстан Республикасы Ауыл шаруашылығы министрлігінің Агроөнеркәсіптік кешендегі мемлекеттік инспекция комитеті заңнамада белгіленген тәртіппен:

      1) осы бірлескен бұйрықтың Қазақстан Республикасы Әділет министрлігінде мемлекеттік тіркелуін;

      2) осы бірлескен бұйрық Қазақстан Республикасы Әділет министрлігінде мемлекеттік тіркелгеннен кейін күнтізбелік он күн ішінде оның көшірмесінің мерзімді баспа басылымдарына және "Әділет" ақпараттық-құқықтық жүйесіне ресми жариялауға, сондай-ақ бес жұмыс күні ішінде Қазақстан Республикасының нормативтік құқықтық актілерінің эталондық бақылау банкіне орналастыру үшін "Қазақстан Республикасы Әділет министрлігінің республикалық құқықтық ақпарат орталығы" шаруашылық жүргізу құқығындағы республикалық мемлекеттік кәсіпорнына жіберілуін;

      3) осы бірлескен бұйрықтың Қазақстан Республикасы Ауыл шаруашылығы министрлігінің интернет-ресурсында және мемлекеттік органдардың интранет-порталында орналастырылуын қамтамасыз етсін.

      3. Осы бірлескен бұйрықтың орындалуын бақылау жетекшілік ететін Қазақстан Республикасы Ауыл шаруашылығы вице-министріне жүктелсін.

      4. Осы бірлескен бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі, бірақ 2016 жылғы 23 шілдеден ерте қолданысқа енгізілмейді.

|  |  |
| --- | --- |
| Қазақстан Республикасы Премьер-Министрінің орынбасары - Қазақстан Республикасының Ауыл шаруашылығы министрі \_\_\_\_\_\_\_\_\_\_\_\_ А. Мырзахметов | Қазақстан Республикасының Ұлттық экономика министрі \_\_\_\_\_\_\_\_\_\_\_\_ Қ. Бишімбаев |

      "КЕЛІСІЛГЕН"

      Қазақстан Республикасы

      Бас прокуратурасы Құқықтық

      статистика және арнайы есепке

      алу жөніндегі комитетінің төрағасы

      \_\_\_\_\_\_\_\_\_\_\_\_\_\_\_\_\_ С. Айтпаева

      2016 жылғы 30 маусым

|  |  |
| --- | --- |
|  | Қазақстан Республикасы Премьер-Министрінің орынбасары – Қазақстан Республикасы Ауыл шаруашылығы министрінің 2016 жылғы 16 маусымдағы № 263 және Қазақстан Республикасы Ұлттық экономика министрінің 2016 жылғы 28 маусымдағы № 290 бірлескен бұйрығына 1-қосымша |
|  | Астық нарығын реттеу саласындағы тәуекел дәрежесін бағалау өлшемшарттарына қосымша |

**Астық нарығын реттеу саласындағы тәуекел дәрежелерін бағалау**  
**өлшемшарттары**

|  |  |  |
| --- | --- | --- |
| **№** | **Өлшемшарттардың атауы** | **Бұзушылық дәрежесі** |
| 1. "Алдыңғы тексерулердің нәтижелері" ақпарат көзі бойынша (ауырлық дәрежесі төмендегі келтірілген талаптар сақталмаған жағдайда белгіленеді): | | |
| **Астық қабылдау кәсіпорындары** | | |
| 1 | Астық қолхаттары тізілімінің деректеріне сәйкес астықтың сақталуын қамтамасыз ету | өрескел |
| 2 | Сақтау кезінде астықтың температурасын және ылғалдылығын бақылауға арналған ақаусыз жабдықтың болуы | өрескел |
| 3 | Астық қабылдау кәсіпорындарына келіп түскен астықты тиісті түрде ресімдеу | өрескел |
| 4 | Астықты тазалауды, кептіруді тиісті түрде рәсімдеу | өрескел |
| 5 | Астықты тиеп-жөнелтуді тиісті түрде ресімдеу | өрескел |
| 6 | Астықтың сандық-сапалық есебі кітабын тиісті түрде жүргізу | өрескел |
| 7 | Астықтың есептелген нақты салмағын айқындау тәртібінің сақталуы | өрескел |
| 8 | Астық қолхатын шығару және өтеу мерзімін сақтау | өрескел |
| 9 | Астық қолхаттарын ұстаушылардың мемлекеттік электрондық тізіліміне шынайы ақпаратты енгізу | өрескел |
| 10 | Астыққа арналған тауарлы-көліктік жүкқұжатының болуы | елеулі |
| 11 | Орташа тәулiктiк сынама бойынша сапасын айқындай отырып, автомобиль көлігімен қабылданған астыққа арналған жүкқұжаттар тiзiлiмiнің болуы | елеулі |
| 12 | Астықты қысқы сақтау жағдайына ауыстыру бойынша іс-шараларды уақтылы жүргізу | елеулі |
| 13 | Технологиялық жабдықтардың (астық тазалау машиналары, астық кептіру жабдығы), таразы жабдықтарының (белгіленген тәртіппен тексерілген), тиеу-түсіру құрылғыларының, көтергіш-көліктік жабдықтардың, жылжымалы көлік жабдығының, белсенді желдеткіш жабдығының, астық сақтауға арналған сыйымдылықтың, сақтау кезінде астықтың температурасы мен ылғалдылығын бақылауға арналған жабдықтың болуы | елеулі |
| 14 | Астық қоймаларының және олардың технологиялық желілерінің жарамды жай-күйін қамтамасыз ету | елеулі |
| 15 | Жүктерді автомобильдік және теміржол таразыларында өлшеуді тіркеу журналының болуы | болмашы |
| 16 | Астықты зертханалық талдау нәтижелерін тіркеу журналының болуы | болмашы |
| 17 | Астықты тиеп-жөнелтуге алынған бұйрықтарды есепке алу журналының болуы | болмашы |
| 18 | Әртүрлі дақылдар астығын сақтау кезінде астықтың толық техникалық талдануын уақтылы жүргізу (біртекті партиядан сұрыпталған орташа сынама бойынша айына бір рет) | болмашы |
| 19 | Астық қоймалары алаңының (астық қабылдау пунктінің) 10%-ы мөлшерінде бос қойма сыйымдылығының, элеваторларда - сүрлем үстіндегі транспортердің әрқайсысына кемінде бір бос сүрлемнің болуы | болмашы |
| 20 | Сақтаудағы астықтың температурасына бақылаудың уақтылы жүргізілгенін растайтын сақтаудағы астықты қадағалау журналының болуы | болмашы |
| 2. "Бақылау субъектілері астық қолхаттарын ұстаушылардың мемлекеттік электрондық тізіліміне ұсынатын есептілік пен мәліметтерді мониторингілеу нәтижелері" ақпарат көзі бойынша: | | |
| 1 | Астық қабылдау кәсіпорындарының жүктелгендігі туралы ақпаратты ұсынбау | елеулі |
| 2 | Сатып алынған, жазылған, өтелген, бүлінген және таза астық қолхаттары бланкілері бойынша ақпарат ұсынбау | елеулі |
| 3 | Астық қабылдау кәсіпорнына жаңа түсімнен сақтауға келіп түскен астықтың саны мен сапасы туралы ақпаратты ұсынбау | елеулі |
| 3. "Бақылау субъектілеріне мақта нарығына қатысушылардан келіп түсетін расталған шағымдар мен өтініштердің болуы және саны" ақпарат көзі бойынша субъективті өлшемшарттар мыналар болып табылады: | | |
| 1 | Астық қабылдау кәсіпорындарына қабылдау және тиеп-жөнелту кезінде астық сапасының көрсеткіштерін айқындау бойынша, астық қолхаттарын шығару, олардың айналымы және оларды өтеу бойынша бақылау субъектілеріне түскен расталған шағымдар мен өтініштердің болуы | елеулі |

|  |  |
| --- | --- |
|  | Қазақстан Республикасы Премьер-Министрінің орынбасары – Қазақстан Республикасы Ауыл шаруашылығы министрінің 2016 жылғы 16 маусымдағы № 263 және Қазақстан Республикасы Ұлттық экономика министрінің 2016 жылғы 28 маусымдағы № 290 бірлескен бұйрығына 2-қосымша |
|  | Қазақстан Республикасы Ауыл шаруашылығы министрінің 2015 жылғы 25 желтоқсандағы № 15-03/1134 және Қазақстан Республикасы Ұлттық экономика министрінің 2015 жылғы 28 желтоқсандағы № 813 бірлескен бұйрығына 3-қосымша |

**Астық нарығын реттеу саласындағы тексеру парағы**

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ қатысты

      (тексерілетін субъектілердің (объектілердің) біртекті тобының атауы)

      Тексеруді тағайындаған мемлекеттік орган \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      Тексеру тағайындау туралы акт \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      (№, күні)

      Тексерілетін субъектінің (объектінің) атауы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      Тексерілетін субъектінің (объектінің) жеке сәйкестендіру

      нөмірі/бизнес-сәйкестендіру нөмірі \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      Орналасқан жерінің мекенжайы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| **№** | **Талаптар тізбесі** | **Талап етіледі** | **Талап етілмейді** | **Қойылатын талаптарға сәйкес келеді** | **Қойылатын талаптарға сәйкес келмейді** |
| **1** | **2** | **3** | **4** | **5** | **6** |
| **Астық қабылдау кәсіпорындары** | | | | | |
| 1 | Астық қолхаттары тізілімі деректеріне сәйкес астықтың сақталуын қамтамасыз ету |  |  |  |  |
| 2 | Сақтау кезінде астықтың температурасын және ылғалдылығын бақылауға арналған ақаусыз жабдықтың болуы |  |  |  |  |
| 3 | Астық қабылдау кәсіпорнына келіп түсетін астықты тиісінше ресімдеу |  |  |  |  |
| 4 | Астық тазалауды, кептіруді тиісінше ресімдеу |  |  |  |  |
| 5 | Астықты тиеп-жөнелтуді тиісінше ресімдеу |  |  |  |  |
| 6 | Астықты сандық-сапалық есепке алу кітабын тиісінше жүргізу |  |  |  |  |
| 7 | Астықтың есептелген нақты салмағын дұрыс айқындау |  |  |  |  |
| 8 | Астық қолхатын шығару және өтеу мерзімін сақтау |  |  |  |  |
| 9 | Астық қолхаттарын ұстаушылардың мемлекеттік электрондық тізіліміне шынайы ақпаратты енгізу |  |  |  |  |
| 10 | Астыққа арналған тауарлы-көліктік жүкқұжаттардың болуы |  |  |  |  |
| 11 | Орташа тәулiктiк сынамасы бойынша сапасын айқындай отырып, автомобиль көлігімен қабылданған астыққа арналған жүкқұжаттар тiзiлiмдерінің болуы |  |  |  |  |
| 12 | Астықты сақтаудың қысқы жағдайына ауыстыру жөніндегі іс-шараларды уақтылы жүргізу |  |  |  |  |
| 13 | Технологиялық жабдықтардың (астық тазалау машиналары, астық кептіру жабдығы), таразы жабдықтарының (белгіленген тәртіппен тексерілген), тиеу-түсіру құрылғыларының, көтергіш-көліктік жабдықтарының, жылжымалы көлік жабдығының, белсенді желдеткіш жабдықтың, астық сақтауға арналған сыйымдылықтың, сақтау кезінде астықтың температурасы мен ылғалдылығын бақылауға арналған жабдықтың болуы |  |  |  |  |
| 14 | Астық сақтау қоймаларының және олардың технологиялық желілерінің ақаусыз жай-күйде қамтамасыз ету |  |  |  |  |
| 15 | Жүктерді автомобиль және теміржол таразыларында өлшеуді тіркеу журналының болуы |  |  |  |  |
| 16 | Астықты зертханалық талдау нәтижелерін тіркеу журналының болуы |  |  |  |  |
| 17 | Астықты тиеп-жөнелтуге алынған бұйрықтарды есепке алу журналының болуы |  |  |  |  |
| 18 | Әртүрлі дақылдар астығын сақтау кезінде астықтың толық техникалық талдануын уақтылы жүргізу (біртекті партиядан сұрыпталған орташа сынама бойынша айына бір рет) |  |  |  |  |
| 19 | Астық сақтау қоймасы алаңының (астық қабылдау пунктінің) 10%-ы мөлшерінде бос қойма сыйымдылығының, элеваторларда – сүрлем үстіндегі транспортердің әрқайсысына кемінде бір бос сүрлемнің болуы |  |  |  |  |
| 20 | Сақтаудағы астық температурасына бақылаудың уақтылы жүргізілгенін растайтын сақтаудағы астықты қадағалау журналының болуы |  |  |  |  |
| **Астық сапасын сараптау жөніндегі аккредиттелген зертханалар** | | | | | |
| 21 | Зертхананың акредиттеу аттестатының болуы |  |  |  |  |
| 22 | Сынамаларды іріктеу актілерінің болуы |  |  |  |  |
| 23 | Астық сынамаларын тіркеу журналының болуы |  |  |  |  |
| 24 | Сынақтар хаттамасын, сынақ нәтижелерін тіркеу журналын толтыру |  |  |  |  |
| 25 | Астық сапасы паспорттарын тиісті түрде рәсімдеу |  |  |  |  |
| 26 | Берілген астықтың сапасы паспорттарының көшірмелерін сақтаудың белгіленген мерзімдерін сақтау |  |  |  |  |
| 27 | Тиеп-жөнелтілген және сақтаудағы партияларға арналған астықтың буып-түйілген және мөрленген сынамаларын астықтың сапасы паспортының қолданылу мерзімі ішінде тиісінше сақтау |  |  |  |  |
| 28 | Сапа бойынша келіспеушіліктер болған жағдайда астықтың буып-түйілген және мөрленген сынамаларын тиісінше сақтау – келіспеушіліктерді қарау толықтай аяқталғанға дейін |  |  |  |  |
| **Жергілікті атқарушы органдардың Қазақстан Республикасының астық нарығын реттеу саласындағы заңнамасын сақталуын және тексерілетін субъектілердің қызметін бақылауды жүзеге асыру** | | | | | |
| 29 | Астық қолхаттарын шығару арқылы қойма қызметі бойынша қызметтер көрсетуге лицензияны беру бойынша талаптарды сақтау |  |  |  |  |
| 30 | Мыналарды қамтитын астық қабылдау кәсіпорындарын бақылау бойынша талаптарды сақтау:  бекітілген кестелерге сәйкес жаңа егіннің астығын қабылдауға дайындығы тұрғысынан астық қабылдау кәсіпорындарын жыл сайынғы тексеру;  астық қабылдау кәсіпорындарын зерттеп-тексеру актілерін ресімдеу |  |  |  |  |
| 31 | Астық қолхаттарын беру арқылы қойма қызметі бойынша қызметтер көрсету бойынша қызметті жүзеге асыру құқығына лицензияның қолданылуын тұтастай немесе жекелеген операцияларды жүзеге асыру бөлігінде алты айға дейінгі мерзімге тоқтата тұру бойынша талаптарды сақтау |  |  |  |  |
| 32 | Астық қабылдау кәсіпорындарының Қазақстан Республикасының Кәсіпкерлік кодексіне сәйкес астықтың сандық-сапалық есебін жүргізу; астықты сақтау; астық қолхаттарын беру, олардың айналымы және оларды өтеу қағидаларын сақтауын бақылау бойынша талаптарды сақтау |  |  |  |  |
| 33 | Астық қауiпсiздiгi мен сапасын мемлекеттік бақылау бойынша талаптарды сақтау |  |  |  |  |
| 34 | "Астық туралы" Қазақстан Республикасының 2001 жылғы 19 қаңтардағы Заңының 28-бабының 2-тармағында көзделген негіздер болған кезде астық қабылдау кәсіпорнынан астықты көліктің кез келген түрімен тиеп жөнелтуге тыйым салу бойынша талаптарды сақтау |  |  |  |  |
| 35 | Астық қабылдау кәсіпорнын уақытша басқаруды енгізу және мерзімінен бұрын аяқтау туралы арызды сотқа уақтылы беру |  |  |  |  |
| 36 | Астық нарығына қатысушылардың астығының нақты бар-жоғы мен сапасын және оның есепті деректерге сәйкестігін тексеру бойынша талаптарды сақтау |  |  |  |  |
| 37 | Астық қолхаттарын ұстаушыларға астық қабылдау кәсіпорнын уақытша басқару жөніндегі комиссияның құрамына енгізу үшін кандидатуралар ұсыну туралы хабарламаны уақтылы жіберу |  |  |  |  |

      Лауазымды адам (-дар) \_\_\_\_\_\_\_\_\_ \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      (лауазымы) (қолы) (тегі, аты, әкесінің аты

      (бар болған жағдайда)

      \_\_\_\_\_\_\_\_\_ \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      (лауазымы) (қолы) (тегі, аты, әкесінің аты

      (бар болған жағдайда)

      Тексерілетін

      субъектінің басшысы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

      (тегі, аты, әкесінің аты (қолы)

      (бар болған жағдайда), лауазымы)

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК